2001R1543 — SL — 06.01.2005 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1543/2001

z dne 27. julija 2001

o standardu trženja za solato ter kodrolistno endivijo in endivijo eskariol







KOMISIJA EVROPSKIH SKUPNOSTI JE ob upoštevanju pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo komisije (ES) št. 911/2001 ( 2 ), in zlasti člena 2(2) Uredbe, ob upoštevanju naslednjega: (1) Solata in kodrolistna endivija ter endivija eskariol so med proizvodi, navedenimi v Prilogi I k Uredbi (ES) št. 2200/96, za katere je treba sprejeti standarde. Uredba Komisije (EGS) št. 79/88 z dne 13. januarja 1988 o standardih kakovosti za solato, kodrolistno endivijo in endivijo eskariol ( 3 ), kakor je bila nazadnje spremenjena z Uredbo (ES) št. 1455/1999 ( 4 ), je bila pogosto spremenjena in ne more več zagotavljati pravne jasnosti. (2) Uredbo (EGS) št. 79/88 je treba razveljaviti in prenoviti določbe, ki jih vsebuje. V ta namen in za ohranjanje preglednosti na svetovnem trgu, je treba upoštevati standarde za solato, kodrolistno endivijo in endivijo eskariol, ki jih priporoča Delovna skupina za standardizacijo pokvarljivih pridelkov in izboljšanje kakovosti Ekonomske komisije Združenih narodov za Evropo (UN/ECE). (3) Zaradi uporabe tega standarda bi morali odstraniti s trga proizvode neprimerne kakovosti, uskladiti proizvodnjo z zahtevami potrošnikov in spodbuditi trgovinske odnose na podlagi lojalne konkurence, s čimer bi izboljšali donosnost proizvodnje. (4) Standard se uporablja na vseh stopnjah trženja. Prevoz na dolge razdalje, skladiščenje za določen čas ali postopki, uporabljeni pri proizvodih, lahko povzročijo določeno poslabšanje zaradi bioloških procesov v proizvodih ali relativne pokvarljivosti. Pri uporabi standardov na stopnjah trženja po odpošiljanju je treba torej upoštevati tako poslabšanje. (5) Ukrepi, predvideni v tej uredbi, so v skladu z mnenjem Upravljalnega odbora za sveže sadje in zelenjavo, ob upoštevanju naslednjega: SPREJELA NASLEDNJO UREDBO:







Člen 1

Standardi kakovosti za naslednje proizvode so navedeni v Prilogi:

— solata, ki sodi v oznako KN 0705 11 in 0705 19,

— kodrolistna endivija in endivija eskariol, ki sodita v oznako KN 0705 29.

Ta standard se uporablja na vseh stopnjah trženja pod pogoji iz Uredbe (ES) št. 2200/96.

Vendar pa je možno, da na stopnjah po odpošiljanju proizvodi, glede na predpisane zahteve standarda, kažejo rahlo pomanjkanje svežosti in čvrstosti in se lahko rahlo kvarijo zaradi bioloških procesov in pokvarljivosti.

Člen 2

Uredba (EGS) št. 79/88 se razveljavi.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD KAKOVOSTI ZA SOLATO, KODROLISTNO ENDIVIJO IN ENDIVIJO ESKARIOL

I. OPREDELITEV

Ta standard se uporablja za:

— sorte (kultivarje) sveže solate, vzgojene iz rodov: — — Lactuca sativa L. var. capitata L. (glavnate solate, ki vključujejo mehkolistne in krhkolistne solate); — Lactuca sativa L. var. longifolia L. (vezivka); — Lactuca sativa L. var. crispa L. (rezivka in berivka) in — za križance teh sort,

— sorte (kultivarje) kodrolistne endivije, vzgojene iz rodu Cichorium endivia L. var. crispum Lam.,

— sorte (kultivarje) endivije eskariol, vzgojene iz rodu Cichorium endivia L. var. latifolium Lam.,

ki se potrošniku dobavljajo sveže.

Standard se ne uporablja za solato in endivijo, namenjeno za industrijsko predelavo, ali za posamične liste solate in endivije ali solate v lončkih.

II. DOLOČBE O KAKOVOSTI

Namen standarda je opredeliti zahteve kakovosti za proizvode po pripravi in pakiranju.

A. Minimalne zahteve

V vseh razredih morajo proizvodi, v skladu s posebnimi predpisi za posamezni razred in z dovoljenimi odstopanji, izpolnjevati naslednje zahteve:

— nepoškodovani,

— zdravi; proizvodi, ki so zaradi gnilobe ali kvarjenja neprimerni za uživanje, so izključeni,

— čisti in obrezani (praktično brez listov, ki so umazani od prsti ali drugega rastnega substrata in praktično brez vidnih tujih snovi),

— svežega videza,

— neuveli in čvrsti,

— praktično brez škodljivcev,

— praktično brez poškodb zaradi škodljivcev,

— ne smeta odganjati v cvet,

— brez odvečne zunanje vlage,

— brez tujega vonja in/ali okusa.

Solata je lahko rdečkasto razbarvana, če je to razbarvanje posledica nizkih temperatur med rastjo, razen če to močno vpliva na izgled solate.

Korenine morajo biti odrezane blizu osnove zunanjih listov, rez pa mora biti gladka.

Solata in endivija morata biti normalno razvita.

Razvitost in stanje proizvodov morata biti taka, da proizvodi:

— prenesejo prevoz in rokovanje, in

— prispejo v namembni kraj v zadovoljivem stanju.

B. Razvrstitev

Proizvodi se uvrščajo v naslednja razreda:

(i) Razred I

Proizvodi v tem razredu morajo biti dobre kakovosti. Imeti morajo značilne lastnosti sorte ali komercialnega tipa, zlasti barvo.

Solata in endivija morata biti:

— lepo oblikovani,

— čvrsti (ob upoštevanju metod pridelave in tipa proizvoda),

— brez poškodb ali znakov propadanja, zaradi katerih bi bila užitnost zmanjšana,

— brez poškodb zaradi zmrzali.

Glavnata solata mora imeti en, dobro razvit in oblikovan srček, razen pri glavnatih solatah, gojenih v zavarovanem prostoru, kjer je lahko srček majhen.

Vezivka mora imeti srček, ki je lahko majhen.

Osrednji del kodrolistne endivije in endivije eskariol mora biti rumen.

(ii) Razred II

V ta razred se uvrščata solata in endivija, ki ne izpolnjujeta zahtev za razred I, izpolnjujeta pa zgoraj navedene minimalne zahteve.

Solata in endivija morata biti:

— razmeroma dobro oblikovani,

— brez poškodb ali znakov propadanja, zaradi katerih bi bila resno zmanjšana užitnost.

Dovoljene so naslednje pomanjkljivosti, če proizvodi kljub temu ohranijo bistvene značilnosti glede kakovosti, sposobnosti za ohranjanje kakovosti in predstavitev v enoti pakiranja:

— rahle pomanjkljivosti v obarvanosti,

— rahle poškodbe zaradi škodljivcev.

Glavnata solata mora imeti srček, ki pa je lahko majhen. Glavnata solata, pridelana v zavarovanih prostorih, je lahko brez srčka.

Vezivka je lahko brez srčka.

III. DOLOČBE O VELIKOSTI

Velikost se ugotavlja z maso na enoto.

A. Minimalna masa

Minimalna masa za razreda I in II je:







pridelana na prostem pridelana v zavarovanih prostorih glavnata solata (brez mehkolistnih in krhkolistnih solat) ter vezivka (brez tipov solate, kot je „Little gem“) 150 g 100 g mehkolistna in krhkolistna solata 300 g 200 g rezivka in berivka ter solata tipa „Little gem“ 100 g 100 g kodrolistna endivija in endivija eskariol 200 g 150 g

B. Izenačenost

(a) solata

V isti enoti pakiranja solate razreda I in razreda II razlika med najtežjo in najlažjo solato ne sme presegati:

— 40 g, če je masa najlažje enote manj kot 150 g na enoto,

— 100 g, če je masa najlažje enote med 150 g in 300 g na enoto,

— 150 g, če je masa najlažje enote med 300 g in 450 g na enoto,

— 300 g, če je masa najlažje enote več kot 450 g na enoto.

(b) kodrolistna endivija in endivija eskariol

V isti enoti pakiranja kodrolistne endivije in endivije eskariol razreda I in razreda II razlika med največjo in najmanjšo endivijo (enoto) ne sme presegati 300 gramov.

IV. DOLOČBE O DOVOLJENIH ODSTOPANJIH

Za proizvode, ki ne izpolnjujejo zahtev za razred, označen na vsaki enoti pakiranja, so dovoljena naslednja odstopanja od zahtev glede kakovosti in velikosti:

A. Odstopanja od kakovosti

(i) Razred I

Vsaka enota pakiranja lahko vsebuje največ 10 % solate ali endivije (po številu ali enoti), ki ne izpolnjuje zahtev za razred I, vendar izpolnjuje zahteve za razred II, ali, izjemoma, ki je v mejah dovoljenih odstopanj za razred II.

(ii) Razred II

Vsaka enota pakiranja lahko vsebuje največ 10 % solate ali endivije (po številu ali enoti), ki ne izpolnjuje zahtev za ta razred, in tudi ne minimalnih zahtev, vendar proizvodi ne smejo biti gnili, tako poškodovani ali v takem stanju, da niso primerni za uživanje.

B. Odstopanja od velikosti

Za oba razreda: 10 % solate ali endivije po številu enoti, ki ne izpolnjuje zahtev glede velikosti, vendar ne sme odstopati za več kot 10 % od določene velikosti.

V. DOLOČBE O PREDSTAVITVI

A. Izenačenost

V vsaki enoti pakiranja so lahko le izenačeni proizvodi, torej proizvodi istega porekla, sorte ali komercialnega tipa, kakovosti in velikosti.

Vendar pa je lahko mešanica različnih tipov proizvodov, opisanih v tem standardu, pakirana skupaj, če so proizvodi izenačeni po kakovosti in, za vsak posamezni tip, po velikosti. Poleg tega morajo biti tipi jasno ločljivi drug od drugega, delež vsakega tipa v enoti pakiranja pa mora biti viden, ne da bi bilo za to treba poškodovati pakiranje.

Vidni del vsebine enote pakiranja mora biti reprezentativen za celotno vsebino.

▼M1

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 5 ).

▼B

B. Pakiranje

Proizvodi morajo biti pakirani tako, da so ustrezno zavarovani.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

Pakiranje mora biti brez tujih snovi.

▼M3

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Predstavitev

Če so solate ali endivije pakirane v več plasteh, morajo biti položene ena nasproti drugi, vendar morajo biti plasti ali glave ustrezno zaščitene ali ločene.

VI. DOLOČBE O OZNAČEVANJU

Vsaka enota pakiranja mora imeti na isti zunanji strani pakiranja čitljivo in neizbrisno natisnjene naslednje oznake:

▼M3

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „solata“, mehkolistna solata endivija eskariol krhkolistna solata rezivka ali berivka (ali in če je to ustrezno: hrastolistna solata, Lollo bionda, Lollo rosa), kodrolistna endivija ali endivija eskariol ali drugi sinonimi, če vsebina ni vidna od zunaj;

— „Little gem“, kadar je to ustrezno ali drugi sinonimi;

— oznaka „gojeno v zavarovanih prostorih“, ali druga ustrezna oznaka;

— ime sorte (neobvezno);

— če je v enoti pakiranja mešanica različnih tipov proizvodov: — — navedba „mešane solate“, ali — označba vsakega tipa proizvoda, in če vsebina ni vidna od zunaj, navedba števila enot vsakega tipa.

C. Poreklo proizvodov

— Država porekla in neobvezno, regija pridelave ali nacionalno, regionalno ali lokalno ime kraja.

D. Prodajne označbe

— razred;

— velikost, izražena kot minimalna masa enote ali kot število enot;

— neto masa (neobvezno).

E. Uradni kontrolni znak (neobvezno)

▼M3

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.